Alegzandra/wili-2018-roplus huggingface dataset:
Sommigte va ze liedjes zyn oek vertoald in 't Iengels en overezoengn deur bekende artistn lik David Bowie, Nirvana, Marc Almond, Neil Diamond, John Denver, Frank Sinatra, e Dusty Springfield.

'n Andre oplossienge is lik da ze probeern in Spanje: wezekes eut oarme landen importeern en ipvoeden en ôpen da ze ze kunnen transformeern in gêestelikkn. Moa da getjool (en commerce) me wezekes wird oe langer oe mêer an banden geleid. Derby, zô 'n systeim kan ollêne moa goe werkn oa je vele (goekôpe) nunnekes eit voe de wezekes ip te voeden, dus da foetert ôok nie goe mêe.

Alhoewel dan vulkoann min of mêer willekeurig up d'eirde vôornkommn, zyn ze toch geconcentreerd an de randn van tektonische ploatn. De bekendste concentroatie ligt round den Stilln Oceoan en is gekend as de "Ring van Vier" (Iengels: Ring of fire). Een specioal geval zyn de ketens van onderzêese vulkoann wôadan de tektonische ploatn van mankoar wegdryvn, gelik de Mid-Atlantische Rugge. Verder zyn d'er ook nog de hot spots, gelik Hawaii, de Kanarische Eilandn en Réunion.

Pynn zyn altydgroene konifeereboomn (of uutzoenderlik struukn) die gruujn mê 'n oogte van 3-80 meetrs, 't mêerndêel van de sôortn tusschn 15 en 45 meetrs. De klêenste zyn de siebeeriesche dwergpyne en de Potosi-pyne, en de grotstn is e 82 meetrs ooge ponderoza-pyne die te vienn is in Rogue River-Siskiyou National Forest, Zuudlik Oregon .

In 1702 stound de Spoansche Successieoorlog ipt punt van 't escaleern en Jan Baert wos belast me't bewoapenen van en eskoader in Duunkerke, mo je zo noois e rolle kunn'n speeln in die oorloge want ne kreeg e zwoare loungontsteekienge. Je stierf an de gevolgn dorvan by em thuus ip 27 april 1702 an 51 joar. Zyn lichoam wierd begroavn in de Sint-Elooiskerke van Duunkerke. Zyn graf wierd er mo weregevoundn in 1928 byst ipgroaviengn in de kerke.

Volgns sommigte historici zou Rollo ofkomstig gewist zyn uut Denemarkn, volgns andere zoudt ’n e zeune gewist zyn van Ragnvald Eysteinsson (Øysteinsson), groaf van Møre in West-Noorweegn, met de noame Ganger Hrolf (Hrolf de Wandeloare). Zyn lapnoame krêegt ’n omdat ’n zo grôot was, dat er gin êen peird hem koste droagn.

Up d'eirde wordn vulkoann mêestol gevoundn an de grenzn tussn tektonische ploatn. d'Uutzounderienge doarup zyn "hot spots". Da zyn plekkn woada hêet materioal uut de mantel deur den eirdkost komt. Vulkoann goan dikwils t'hope med eirdbeviengn en andere vulkoanische verschynsels lik geisers of warmwoaterbronn.

In 2010 nunder êeste punt kunn pakkn teegn Slovakeye, in de vôorroundn mêestol eblokkeerd deur Australië, die sedert de vôorroundn voun 2010 in de Aziatische pouln speelt en dus gin barrages mi moe speeln. In 2010 verlôorn ze gin êen match, mor d'êeste rounde hen ze egliek nie overleefd.

De verschillige bouwperiodes zyn binn in de kerke dudelik zichtboar. In de westelikke gevel viend je kenmerkn were van Schelde- of Doorniksche gotiek, lik ’t gebruuk van blauwe stêen uut Doornik en de drie smalle spitsboogveisters. In ’t kôor dat er kwam tusschn 1270 en 1280 is den invloed van de klassieke Fransche gotiek zichtboar.
Achter et Verdrag van Verdun in 843 wierd et Frankisch Ryk verdêeld ounder de drie zeuns van Lodewyk de Vroomn. Den oudstn, Lotharius I krêeg et Middnryk, e lang gebied dat uutstrekte van de Nôordzêe tout an de Middelandsche Zêe. In 't nôordn van zyn Ryk loagn de Lêege Landn, die in 't westn begrensd woarn deur de Schelde, dus zounder et Groafschap Vloandern dat in West-Francië, et loatere Frankryk, kwam te liggn.

Léon Houa (Luuk, 8 november 1867 - Bressoux, 31 januoari 1918) was e Belgische coureur. J' is surtout bekend omdat ie de winnoare was van d' êeste drie ediesjes van Luuk-Bastenoakn-Luuk in 1892, 1893 en 1894.

In 860 probeerde Karel de Kletsn de bezittiengn van Karel van Provence te krygn, mo dat is nie gelukt. O Karel van Provence stierf in 863 giengn zyn gebiedn no zyn twi broers, keizer Lodewyk II en Lotharius II.

Ot de vulle moane 'perfect' is, en de Zunne, d' Eirde en de Moane juust up êen lyne liggn krygn me een moansverduusterienge: de Moane kom precies in de schaduwe van d' Eirde te stoan. In 't gevol van een nieuwe moane kan der een zunsverduusterienge ountstaan. 't Grôot verschil is dat een moansverduusterienge overolst up d' Eirde kan gezien wordn, binst dat een volledige zunsverduusterienge moar in een nauwe band up d' Eirde te zien is.

Nedersaksen was oenderverdêeld in vier Regierungsbezirke (administratieve regio's), die in 2004 ofgeschaft zyn. Nu is 't oenderverdêeld in 38 Landkreise en 8 kreisfreie Städte.

Brandenburger Tor: dat is e stadspôorte uut 'n 18stn êeuw. Bissn 'n Twiddn Weireldôorlog wos ze serieus vermassakreerd, moa ze en ze were erestaureerd. Achter 'n bouw van 'n Meur wos ze geslootn. Sedert 1989 ku je ze were goan bekykn.

't Ryk van Lotharius II wierd regnum Hlotharii (ryk van Lotharius) genoemd en loater in de 10e êeuwe Lotharingia. De noame evolueerde in 't Duuts noa Lothringen en in 't Frans noa Lorraine.

Achter zyn humaniora Latyn-Grieks in 't Damiaancollege van Kortryk studeerdege Benoit geneeskunde an den universiteit van Gent. In zyn studentetyd wost ie vele joarn de bezieler van de studenteclub 'Moeder Deerlijkse'. Achter zyn studies est ie an den univ verbondn gebleevn.

Ôostnryk-Hongareye (1867-1918), ook Donaumonarchie genoemd, was e dubbelmonarchie die 51 joar bestound. ‘t Was êen van de grotste weireldmachtn in dien tyd.

't Zyn zeker 2 oundersôortn, de G.g. gulo in Europa en Azië en G.g. luscus in Nôord-Amerika (ol zyn der weetnschappers die der nog 4 benoemn). Veelvroatn zyn in Eurasië ountstoan en zyn beistn de latstn ystyd ol de Beringlandbrugge in Amerika beland.

De vôorloper van Picanol ontstond in 1928 by de firma "Vansteenkiste" in Yper die maschienn voe de vlasverwerkienge makte. Der zat wel vele geld in van de Steverlyncks.

Gilbert Desmet (Roeseloare, 3 februoari 1931) is e West-Vlamsche coureur die prof wos tusschn 1953 en 1967. 't Stoan mêer of 100 overwinniengn ip zyn êrelyste, woarounder drie klassiekers en vuuf semi-klassiekers. J'he wok 2 kis de gilwn boai gedreegn in de Rounde van Vrankryk. Ze lapnoame in 't pelotong wos Smetje of Smetje van Lichtervelde.
’t Es moeilik van en olgemeen joar te plakkn up et begun en ’t ende van die periode. Da komt omda de typische kenmerkn van da begun en ende, lik den overgank van zwerver noa sedentair, en de vervangienge van steen deur metoal, varieert van plekke tout plekke. By uus deurt den joungn steentyd van 4.000 v.C. tout 1500 v.C.

We like to party: programma woa dan ze joungern vroagn vo iets doms te doen of vele te drinkn zoda z'ip tv meugn kommn en ne belachlike prys krygn. 't Wêr gemakt ip groate joungernfuivn of in striptease bars. 't Hèit oal veel commentoar ip da programma gewist omdat et anzet tot openboar drounknschap en dan ze bloate borstn en oal tôon, bistn dat er round d'eure van 't uutzendn of 't herhoaln nog veel klêne kinders noa tv kykn.

't Er wor gepeisd dat Europa, de moane van Jupiter, een hydrosfeer van omtrent 100 km hèt ounder d' yslage an 't uppervlak. Da zou verôorzakt zyn deur Jupiter zyn getydnkrachtn die 't inwendige van Europa upwarmn.

In 2010 voun 'n êeste kêe hêel ollêne up 'n weireldbeker, nu at Montenegro oek en apartn foetbolbound ekommn is. In 1998 en 2006 dei dus officieel Servië & Montenegro mei. In 2010 wonn ze teegn Duutsland, mo vodder voun de reste twi kirs verlôorn en buutn.

Of prurpre en blow, somtyds styf doenkre: Abies fraseri, Abies homolepis (var. umbellata groene), Abies koreana ('Flava' groene), Abies lasiocarpa, Abies nephrolepis (f. chlorocarpa groene), Abies sibirica, Abies veitchii (var. olivacea groene) .

Achter dat et Grôot-Moravisch ryk uutêen viel deur d’invoazje van de Magyoarn, bezettegn ze in 907 de vlakte tusschn Tisa en Donau en ze paktn de maniere van leevn en de godsdienst over van de Sloavn. Ze vieln geregeld de Duutsche gebiedn binn en ze zyn lange de schrik van Europa gewist. In 955 zyn ze definitief versleegn gewist in de Slag by Augsburg deur Otto I de Grôotn van et Hillig Rôoms Ryk.

Met de Pragmatieke Sanctie van 4 november 1549 wierd de Bourgondische Kreits deur Karel V ommegevormd tout de Zeventien Provinciën van de Lêge Landn. De Bourgondische Kreits bestound ol van 1512 ounder Maximiliaan I, en was êen van de tien Rykskreitsn, woarin dat ‘t Hillig Rôoms Ryk ingedêeld was. Karel V bepoalde met de Pragmatieke Sanctie dan de Zeventien Provinciën olsan mostn tegoare bluuvn ounder êen keunienk, on ze overg’erfd wierdn. Ze kwoamn doamee apart te stoan van ‘t Hillig Rôoms Ryk en ’t keunienkryk Vrankryk. Achter de trôonsofstand van Karel V kwoamn z’ounder Filips II.

In 2006 eit 't bisdom Brugge en professionele advertentiecampagne betoald in d'ôpe van mêer roepiengn an te trekkn, en er zoet en lichte stygienge zyn, moa dad'ès nie genoeg om het oantal gêestelikkn ip peil t'oudn.

Achter ‘n ende kwoamn de Karolingische keuniengn, Lodewyk de Joungn van Oost-Francië en Lodewyk III en Karloman van West-Francië, overêen vor hunder gevecht vo Lotharingen te stoppn, vo sterker te stoan teegn Boso van Provence en ook teegn de Vikings.

(en) Givnish Thomas J. 2002 : Adaptive significance of evergreen vs. deciduous leaves: solving the triple paradox, Silva Fennica, 36/3, pp. 703–743
In 1572 wordt 't stadhuus beschoadigd deur 'n inval van de Woatergeuzn. Ook de Sint-Antoniuskerke moet er an geloovn. In 1581 wordt hêel 't interieur weggepakt en in 1583 bluuft er allêne mor e ruïne van de kerke over, vier meurn en 'n ofgeknotte torre.

In de zeventiende êeuwe bleevn de conflictn mekoar ipvolgn. In 1644 belegerde Gaston van Orléans, de broere van keunink Louis XIII, Grevelingn en veroverde de stad. Moar in 1652 es ze were by de Spoansche Nederlandn gevoegd deur de landvoogd Leopold Willem van Ôostnryk. Grevelingn lee vree deur ol de gevechtn en teegn 1654 wos drie kart van 't stad verwoest. In 1658 werd ze ingenoomn deur maréchal de La Ferté en Vauban en were by Vrankryk gevoegd.

Krêegn in 1994 de latste officiële golle van Maradona teegn, doarachter is 'n eschorst van cocaïne te gebruukn. In 2010 were stief defensief espeeld en uutendelik uuteschoakeld, wel nunder êeste twêe golln emakt, teegn Nigeria.

De kunstschilder Albert Saverys het in 1930 de zêeslag uutgebeeld in drie grote taferêeln die te zien zyn in de Casino in Blanknberge. Van vôorn ip 't middnpanêel ligt 't oude Blanknberge verdookn achter de duun'n an de voet van de blankn berg en ip zêe voarn der vele scheepn, woavan e poar met de Fransche lelie. 't Rechterpanêel stelt de Scheldemoundienge vôorn mè vele eilandn van Zêeuws-Vloandern en de Vlamsche kust. Van boovn ist er e dêel van 't hertogdom Brabant ofgebeeld. 't Lienkerpanêel toogt 't Nauw van Kales met e stroke van d'Iengelsche Zuud-en Westkust, de Fransche Nôordkust en 't groafschap Boulogne.

Filips de Stoutn regeerdeg over 'n uutgestrekt gebied, gevormd deur twi aparte blokken, die de landn van Derwoarts over (Bourgondië, Franche-Comté en Charolais), en de landn van Herwoarts over (Vloandern, Artesië, ‘t Markgroafschap Antwerpn en de Heerlikheid Mechelen) genoemd wordn.

De belangrykste bedreigiengn in die ekostreeke zyn kappn van oerbus, beweidienge, mynbow, luchtvervuulienge van de scheikundige induustrie, rekreoasje en landbow. Pertanks verschilt 't allemalle veele, ofanklik van platse toe platse. Byvôorbeeld is de bergtoendra styf veranderd deur hêel d' ekostreeke, uutgezoenderd in e poar beschermde gebiedn. De sentroal en zuudlik geleegn boreoale busschn zyn styf veranderd deur bos- en mynbow. Mo de nôordlikke tajga is nog reedlik goe bewoard.

22 juni is den 173stn dag van 't joar (174stn dag in e schrikkeljoar) in de gregorioansche kalender. 't Volgn nog 192 doagn toet 't ende van 't joar

De Vikings wierdn Nordman genoemd in ’t Germoans, en de streke wierd noar hunder genoemd. D’oorsprounkelikke bevolkienge was sedert de Romeinschn tyd Romoanstoalig. Rollo's Vikings begostn te trouwn mè vrouwn uut de streke en achter e poar generoaties klaptn z’ollêne nog Normandisch. Nu klapt er nog moar e klêen dêel van de bevolkienge die toale.

Iedre systêem is ofgelynd deur ze ruumtlikke en tydlikke grenzn, oemriengd deur zyn omgeevienge, beschreevn deur zyn ipbow en doel en uutgedrukt in zyn werkienge.
Pooln (Pools: Polska), officieel de Republiek Pooln (Pools: Rzeczpospolita Polska), is e land in Middn-Europa. 't Legt in 't westn an Duutsland, in 't zuudn an Tsjechië en Slovakije, in 't ôostn an Litouwn, Wit-Rusland en Oekraïne. In 't nôordn legt et an de Ôostzêe. 'n Oofdstad van Pooln is Warschau.

Lorkn zyn gevoelig vo de schimmleziekte Lachnellula willkommii (Lorkekankre); dat is in 't byzoendre e problêem ip platsn wodat vriest in de loate lente, tgêen klêene woendetjes verôorzakt die de schimmlespôorn binnloatn. In Canada wierd die ziekte êest oentdekt in 1980 en zy is hêel schoadlik vor 'n inhêemsche lorkesôorte, de tamarack, ze dôodt zowêl de joenge lik de vulwassn boomn .

De Rounde van Itoalië (Italioans: Giro d'Italia, dikwyls ofgekort toet Giro) is e mêerdoagse velokoers in en round Itoalië. 't Is êen van de drie grôte roundes. Den etappekoers is voe 't êest verreedn in 1909 en wordt sindsdien ieder joar - uutgezounderd binst de joarn van de twêe Weireldoorloogn - g'houdn. Juste lyk d' andere twêe grôte roundes - de Rounde van Vrankryk en de Rounde van Spanje - deurt de Rounde van Itoalië drieëntwientig doagn die in de mêeste gevalln bestoan uut êenentwientig etappes, inclusief een eventuele proloog en twêe rustdoagn. E proloog is een individuele tydrit an 't begun van e rounde van maximoal acht kilometer. De latste etappe van de etappekoers endigde de latste joarn mêestal in Milaan.

't ECSS is de belangrykste sportweetnschappelikke verênigienge in Europa en probeert zo vele meugelik tegoare te werkn met andere verênigiengn buutn Europa. 't Is de bedoelienge van 't ECSS vo weetnschap en onderzoek te promootn en an interdisciplinair sportweetnschappelik onderzoek te doen in Europa en de weireld.

In Poperienge brouwn ze e speciaal birtje, Hommelbier, mi mêerder sôortn hommel. D'r is ouk nog e minder bekend bier, Nunnebier, woavôorn da ze Poperiengschen hommel gebruukn.

Je weunde in Antwerpn toet in 1840 en je kreêg doa zyn ipleidienge an den academie. In 1841 vertrok 't ie noa Duutsland. Je weunde eêst in Keuln en vanof 1853 in Bonn.

In 973 probeerdn d’hertoogn van Lotharingn te profiteern van keizer Otto I zyn dôod, vo de macht van zyn ipvolger Otto II of te pakkn. Ze zochtn doavôorn de steun van Lotharius van West-Francië, die olsan goed gestoan haad by de Duutsche keuniengn, mo nu Otto II zyn vyand kwam, sedert dat ’n sympathie toogde vo d’ipstandige hertoogn.

De maniere woarip da ze undre uutspreidn van de twyge is hêel verschillnd, allêene mo in by sommigte sôortn kam-vormig, mê de noaldn geschikt ip twêe kantn, plat (Abies alba) .

Martine Tanghe (Bellem (Aalter), 23 november 1955) es een journaliste en presentatrice van het nieuws ip één (van de VRT) en is doar de leading lady.

De regerienge bestoat uut vier ministers van de coaliesje ProDG (Pro Deutschsprachige Gemeinschaft), SP (Sozialistische Partei of SP Regionalverband Ostbelgien) en PFF (Partei für Freiheit und Fortschritt):

In 2008 kwam Boasson Hagen echt prof byn Team High Road (upvolger van Telekom) en ne won oundermêer drie rittn in de Rounde van Grôot-Brittannië en e rit in 'n Eneco Tour.
't Zyn veel dialectn in 't Italioans. 't Standaarditalioans is gebaseerd up e dialect da ze roend de 14de êeuw in Toscane spraakn. Vele oude poëetn schreevn under gedichtn in dat oude dialect. De mêeste dialecten zyn afgeleid van 't Vulgaire Latyn ('t Latyn dan de menschn vroegr spraakn up strate) en bestondn al lange vôordat er geschreevn versies van werdn gevondn.

Atletiek is een sport die bestoat uut verschillnde disciplines woarounder loopn, discuswerpn, speerwerpn en spriengn. De noame komt van 't Grieks woord "athlon" wat da "wedstryd" wil zeggn.

De Magyoarn, vôorouders van d’etnische Hongoarn, woarn nomoadn die ôorsprounkelik ofkomstig woarn van et middn-Wolgagebied en doa verdreevn wierdn deur de Mongooln.

Arnulf was daarom in e gemakkelikke positië gekommn: De Fransche keunienk ha zovele of gin macht mir over hem en de Duutsche keizer was zyn moat. J’ha van die situoatië kunn profiteern vo de gebiedn, die zyn grotvoader in 962 an Lotharius ofgestoan had, were te winn en ook ’t gebied van Dirk van West-Friesland, mo j’ha nie d’ambitië van zyn grotvoader en je was content mè wa dat er overblêef van ’t groafschap.

In de Nôorsche mythologie was Yggdrasill dikkers geziene lik e reuze-esse. Veele gelêerdn zyntr nu oovre êens datr in 't verleen e misse gebeurd êt in den uutleg van d' oede geschriftn, en da de boom verzeekrs de geweune venynboom was (Taxus baccata). Die vergissienge zoe verôorzakt zyn in 'n andre noame in 't Oed-Nôors, naamlik barraskr [noald-esse]. Boovndien schryvn oede bronn, woaroendre de Eddas, oovre e "vetgrønster vida" tgêen wil zeggn "altydgroene boom". 'n Esse is wientrekoal, terwyl da venynboomn undre noaldn oedn. Den êeste vint, Ask, zoe gemakt gewist zyn uut d' esse.

Sedert 1996 meugn d’r gin auto ‘s me stoan ip de markt en z’en schôon werk gemakt vo ‘t pling were één van d’antrekkelikste plekkn van Brugge te moakn. Van de markt vertrekkn d’r peirdekoetsn vo de toeristn.

In 2007 kwam bekend dat de Vlamsche overied olle joare 1.900 euro eur moe betoaln an Fabricom voer 'n dêel van 't bus dat ingekleurd stoat ols parkgebied. In 't dêel dat ingekleurd stoat als industriezone wil Fabricom fabrikkn zettn, mo doarover moet er nog oenderandeld zyn me d'overied. Fabricom zou ton êest 'n compensoasje moetn doen med 'n ander stik bus..

Den 10stn juni kwam de keunienk van Iengeland da te weetn en je zeilde mè 300 scheepn uut d'hoave van Orwell noa 't Zwin. Den 23stn juni 's achternoens kwam de kust van Vloandern in zicht. De keunienk liet de vlote vertroagn en zette drie ridders an wal. Vanuut d'hoge duun'n van Blanknberge zoagn ze hêel de Fransche vlote in 't Zwin vor anker liggn. De grôte slag gebeurde den 24stn juni en de Fransche vlote wierd versleegn.

De bewegienge van tektonische ploatn hèt mettentyd supercontinentn gevormd en were upgebrookn. 't Êeste supercontinent da me redelik zeker van weetn is Rodinia, dat omtrent 1 miljaar joar geleen gevormd hèt, en 600 miljoen joar geleen weer upgebrookn hèt. De fragmentn zyn round 300 miljoen joar were tope gekommn in Pangaea, da round 200 miljoen geleen beginn upbreekn hèt, met de hudige continentn as 't endresultoat.
De noame Lombardsyde komt van de Lombardn, die hier weundn an 't ende van de middeleeuwn. Lombardye is e streke in 't nôordn van Itoalië, Miloan is de belangrykste stad van Lombardye. Italjoanse commersantn weundegen dus nie allêne in Brugge of Antwerpn moar ôok an den Yzer.

Je schryft ton, me vuuf woordn, by ieder zintuug e dichtregel. Ip 't ende schryf je de slotregel achter de volgnde vroage: most je 't ounderwerp van je gedicht toevallig teegnkommn, wa zoudt 't ton doen.

Honolulu is den ôofdstad en den dichtst bevolkte stad van de stoat Hawaï, in de Verênigde Stoatn. Honululu is Hawaïoans vo rustign hoavn . Honululu is een belangrykn hoavn in de Stilln Oceoan.

D' Oeigoern zyn e Turks vook die grôotndêels in de Chineesche regio Xinjiang weunn. 't Zyn in hêel de weireld e goeie 9,2 meljoen Oeigoern, woavan dan der 8,8 uut Xinjiang kommn. Ze koutn e Turksche toale, 't Oeigoers.

Viking is de benaminge voe de Scandinaavn, zowel Noorn, Deenn als Zweedn, die in de Middeleeuwn vulle bak de zeeën ipgingn, zowel voe commerce als voe te goan plundern.

Vele oaders hèn kleppn die zorgn da 't bloed nie langst de verkeerde kant stroomt. Oaders bevattn zeurstofoarm bloed, uutgezounderd de loungoader. De loungoader briengt 't bloed were van de loungn noa 't herte en bevat zeurstofryk bloed.

Als joenk gastje schreeft em toneeltjes, als milicien hielpt em mee an VICI, en later schreeft em liedjesteksten in de trand van de Lichterveldse stratezanger Compernolle. Je bundelde een deel koldergedichten in "Beelden uit mijn kinderjaren en dierenverdriet".

Denn verschilln van andre koniefeern deur undre rechte cilindriesche keegles, 5–25 cm lank, die uut mekoar volln o ze rype zyn vo de gevleuglde zoadn te lossn.

Sommigte kristn, lik Sint-Augustinus, ên e zinnebeeldign uutleg willn geevn an de paraable, woaby da de Samarietoan Jesus Kristus zeive zoe zyn, die de zoendoare redt . Andre zeggn dat da te verre gezocht is en zien in de paraable d' uutdrukkienge van Jesus zyn ipvattiengn oovre goed en kwoad .

In 1525 verlôor de Franschn keunink Frans I de Slag by Pavia van Karel V, binst den Italioanschn oorloge van 1521-1526. By de vredesverdroagn die d’r ip volgdn, de Vrede van Madrid in 1526 en de Damesvrede van Kameryk in 1529, woaby da Karel V vertegenwoordigd was deur z’n tante Margaretha van Oostnryk en Frans I deur z’n moeder Louise van Savoye, most de keunink van Frankryk z’n ansproakn ipgeevn ip ‘t Ertogdom Milaan, ‘t Keuninkryk Napels, Franche-Comté, Doornik, Artesië en Krôonvloandern.
De schusse van de mêeste pynboomn is dikke en schubbig, mo sommigte sôortn ên e dinne ofschilfrende schorse. De takkn stoan in reeglmoatige schyn-kransn, feitlik e hêel dichte spiroale mo dr uutziende lik e krieng vann takkn die uut 't zeifste punt kommn. Veele pynn zyn "unimodoal", en ze bringn mor êen zukke krans vôort per joar, uut knoppn uut de top van de niewe joarscheute, mor andre zyn "multimodoal", en ze krygn iedere joar twêe of mêer kransn. De spiroalsgewyze groej van takkn, noaldn, en keegleschubbn, zyn geschikt vôgns Fibonacci-veroediengn. De niewe lentescheutn wordn somtyds "keirsn" genoamd; ze zyn bedekt mê bruune of witte knopschubn en in 't begun wyzn ze no boovn, loatre wordn ze groene en ze spreidn under uut no buutn. Die "keirsn" geevn an de busbowre e middle vo de vruchtboareid van de groend in te schattn en de leevnskracht van de boomn.

De Corte ed wel nie ol te vet vele kunn'n doene want ne gienk dôo ip 16 oktober 1567, mo vuuf joar achter zyn installoasje. Achter zyn dôod en ze in't bisdom Brugge twêe joar moen wachtn ip nen ipvolgr die uutendelyk Remi Drieux zo zyn. In dien tusschntyd van twêe joar wierd 't gezag woargenoomn deur drie kapittelvicarissn.

De name van de streke es ofkomstig van 't Vlams en wyst ip et feit dat de streke è Polderstreke es mè een vrêe plat landschap en letter bôomn. De streke es dêels ip de zêe gewonn, vôorol in de Moeren.

Achter 'n plok droogn ze de knops vorzichtjes uut mi warme luchtbloazers. Anders zou 'n hommel ol zêre beschimmeln. A ze droge enoeg is, pressen ze 'n hommel tope in juutn ballo's (da noemn ze zwyns).

Caritas Catholica es de overkoepelende organisoatie van ol die katholieke instelliengn en scholen, en ès, me zyn mêer dan 200.000 wirknemers, êen van de grôotste belangengroepn in België.

Floris V (1256-1296), zyn zeune, trouwde round 1270 me Beatrix, dochter van groaf Gwyde van Dampierre en Mathilde van Bethune. Je pakte de controle over Zêeland en liet hem groaf van Zêeland noemn.

Olhoewel dan de ofstandn hier toet Fort McPherson stoan, voarn de meeste menschn mo toet Taco Bar, e plekke woa dan de woatervliegers simpel kunn landn en die e klene 3 km over de Snake ligt.

't Mysterie van Elche (Misteri d'Elx) is e middelêeuws mysteriespel van de 15e êeuwe. Sedert 1931 is 't erkend ols nationaal erfgoed en in 2001 kwam 't ip de Lyste van Meesterwerken van Oraal en Immaterieel Erfgoed van de Mensheid van UNESCO. 't Wordt ieder joar halverwege ogustus gespeeld in de basilieke Santa Maria en 't goat over d' Hemelvoart van de Moagd Maria.

In 1996 gaf em "Ool koett'n en ool doen. Het dialect van Midden-West-Vlaanderen" uut. Daarin beschryft em in 206 bladzyn e heel deel Roeselaarse woorn. Ie liet da boek verluchten me kluchtige illustrerende tekening van Nesten.

Frans Debrabandere (Kuurne, 18 meie 1933), is e West-Vlamsche filoloog en schryver. J'is gekend vo zyn boekn over dialectn en noamn. Je weunt in Kortrik.

Ne sterrnhoop (in 't Iengels ook wel cluster genoemd) es e verzoamelienge van en poar tot vele duuzenden sterrn die deur hundern ounderliengn zwoartekracht t'hope bluuvn.
* Toestand van moarte 2007.** Arroundissementn: AV = Avesnes-sur-Helpe, DKK = Duunkerke, DOW = Dowoai, KAM = Koameryk, RYS = Rysel, VAL = Valencijn.

Groep Grandis (weslik Nôord Amerika toe an Mexico en [Guatemala, lêege groendn in 't Nôordn, gemiddlde oogteliggiengn in 't Zuudn)**Abies grandis—reuzedenne

J'is licentioat in de politieke weetnschappn van ipleidienge. Achter zyn studies deed 'n ounderzoek nor Europeesche politiek en internationale soamnwerkienge. Doarachter het 'n drie joar vo Groen! gewerkt ip 't nationaal secretarioat in Brussel. Vo dat 'n volksverteegnwoordiger verkoozn was, het 'n als administrateur gewerkt in 't Vlams Parlement.

Het Seaside festival wierd joarliks georganiseerd in 't twidde weekend van ogustus in De Panne, met uutzounderinge van de allerlatste editie (1986) die in Veurne deureging.

Ip de torre stoat "AVV VVK" in de vorme van e kruus. Da betêeknt "Oalles Vô Vloandern, Vloandern Vô Kristus" ("Alles Voor Vlaanderen, Vlaanderen Voor Kristus"). Ip de boase van den tôorn stoat er ôok nog in koein va letters te leezn Nôois gèn oorloge nemè in de vier toaln van de betrokkn partien van den Êestn Weireldôorloge: "Nooit meer oorlog", "Plus jamais de guerre", "No more war", "Nie wieder Krieg".

In kruuswôordradsels wordn de wôordn 'EST' en 'LET' dikwils gebruukt as upvulsels, mêestol mè de beschryvienge "Bewoner van Oost-Europees land".

Ol twi keirs in de hoolve finalles, in 1966 en in 2006. In 2010 deruut in de twidde rounde, ol makte David Villa van Spanje zyn golle wel in afseits.

De Akademie organiseert oek de Tale en Muuzyk Feestdagen ieder joar in oktober; in 2011 ol vo de zeevnste kêe. D'eerste woarn op 'n Kasselberg, de twidde in Wormhout, de derde in Ekelsbeke (Esquelbecq), de vierde in Leffrinkhoeke (Vlemsch: Laffernhoeke), de vuufde in Bollezeele, de zesde in Hooimille en de zeevenste in Hoazebrouck. Op de fêestdoagn ku iederêen kennesse moakn me 't Vlemsch in ol zyn vormn.

Der zyn drie nateurlik vôorkommende isotoopn van koolstoffe up d' eirde: 99% van d' atmosfeer is 12C, 1% 13C, en 14C komt ollêne moa in spôorhoeveelheedn vôorn (0.0000000001%). Met een holfweirdetyd van 5730 ± 40 joar zoud een mens verwachtn dat der nietend van koolstof-14 zoud overbluuvn, moa omda 't olsan bygevormd wordt deur d' inwerkienge van kosmische stroalienge up de stikstoffe in de stratosfeer en de bovenste laagn van de troposfeer bluuft d' hoeveelheid koolstof-14 in d' atmsofeer min of mêer constant. Kosmische stroalienge verôorzakt de vormienge van thermische neutroonn die met stikstoffe reageern:

Lotharingen was oorsprounkelyk 't ryk van Lotharius II. 't Was 't mêest nôordelyk stik van 't Middnryk van zyn voader keizer Lotharius I, die zyn ryk verdêeld haad ounder zyn drie zeuns.

De Joodsche diamantair en publicist Jacob Karsman wordt deur 't Hof van Beroep in Brussel toet e zwoare boete verôordêeld omdat hy de zittienge verliet. Je dêed da omda zyn avocoat Julius Vuylsteke nie in 't Nederlands mocht pleitn.
Lorkn zyn ook kwetsboar vo Phytophthora ramorum. In 2009 wierd de ziekte vo 't êest gevoenn ip Japansche lorke in d' Iengelsche groafschappn Devon, Cornwall en Somerset, en sinsdien is ze verspreid no 't zuudwestn van Schotland . In augustus 2010 was de ziekte gevoenn ip Japansche lorke in de groafschappn Waterford en Tipperary in Ierland .

D'êeste groavn van Holland (9e-10e êeuwe), te begunn met de dynastie van de Gerulfiengn, droegn den titel groaf van West-Frisia en nog idder groaf van Kennemerland.

Soks (Frans: Socx) es e gemêente in Vrankryk in't Noorderdepartement. 't Ligt in Frans-Vloandern up't schee'n van't Outland en't Blootland. 't Grenst an de gemêentn Bergn, Kwoadyper, Wormout, Ekelsbeke, Krochte, Stene en Bieren.

Ol 14 keirs meiedoan, mo nôois vodder of de kwartfinalles, twi keirs an ze 't tournôoi zevve organiseerd henn. In 2010, juuste lik in 2006, deruut in de twidde rounde teegn Argentinië.

Krochte (Frans: Crochte) es e gemêente in Vrankryk in't Noorderdepartement. 't Ligt in Frans-Vloandern up't schee'n van't Outland en't Blootland. 't Grenst an de gemêentn Soks, Ekelsbeke, Bissezele, Zegerskapel, Pitgam en Stene.

Karel zyn dochter, Maria van Bourgondië, was nu erfgenoame van de Bourgondische Nederlandn, en de Fransche keunienk Lodewyk XI ha geirn g’hed da zyn zeune met heur zou trouwn, vor heur bezittiengn te kunn bemachtign. Mo Maria trouwde (19 ogustus 1477) mè Maximiliaan I, den aartshertog van Oostnryk en de zeune van de keizer.

Maria van Bourgondië stierf in 1482 en ze wierd ipgevolgd deur heur zeune Filips de Schôonn ounder ’t regentschap van zyn voader Maximiliaan I. Doadeure kwoamn de Bourgondische Nederlandn zounder Bourgondië zelve in Habsburgs bezit en van ton wordn ze de Habsburgsche Nederlandn genoemd.

Van ip ‘t binnpling, woarround da d’olle gebouwd wierd, ku j'ip de 83 m hoge torre me 366 treedn klemmn tout an de klokkn, wa da zeker de moeite weird is vo ‘t panorama over d’oude stad te zien en verre d’r buutn.

Ze zyn surtout te viendn in de noaldbusschn van 't nôordn, mo ze zyn oek nie vies van de toendra en bergachtige streekn. De vintjes en e grôot leefgebied, die overlapt met de klindere territoria van verschillige wuvetjes.

Ook d'ivoorsnykunste stound in hoog anzien. De ivoorn plaquetjes stelln meestol religieuze tafereeln voorn en woarn gemakt vo in te leggn in boekn en kistjes.

Achter 't Verdrag van de Pyreneeën van 1659 bleef Grevelingn officiël by Vrankryk en verloor et zyn functie van grensstad. 't Bleef wel e garnizoenstad tot an de 19de êeuwe. 't Stad wierd ôok vodder versterkt deur Vauban in de rest van de zeventiende êeuwe. Doarby bleef Grevelingn e belangryk centrum vo vissery. Surtout deur de Yslandvisvoart ontwikkelden 't stad en zyn bygeleegn dorptjes under vodder. In 1884 werd Groot-Filipsfort en onafankelyke gemêente. In de negentiende êeuwe es Grevelingn ôok bykans hêlegans Franstoalig gekommen. Vandoage i Grevelingn e gans ander karakter en es 't e goe ontwikkelde plekke deur de hoavnindustrie en de kerncentrale die ter gebouwd es in 1974.
Sommigte jounkheiden die nog een momentje de boot wiln of oudn van een vrijage of van nen trouw durven wel ne keer at er etwien tegen under zegt "Je moet de koe by de stier doen a ze tuchtig is" antwoorn met "Met drie weken zal z'ipnieuw tuchtig zyn".

Karel de Kletsn trouwde twi kis: Den 13stn december 842 in Quierzy met Ermentrudis, dochter van Groaf Odo van Orléans. Ze stierf in 869. By Ermentrudis haad ie vuuf dochters en vier zeuns, woavan dan der twêe hem overleefd hen:

23 februoari is de 54stn dag van 't joar in de gregorioansche kalender. 't Volgn nog 311 doagn (312 doagn in e schrikkeljoar) toet 't ende van 't joar.

't Was ton nog gin sproake van de Plantagenets en den êestn die de noame gebruukte was Richard Plantagenet, de derdn hertog van York, in de 15e êeuwe. Je was een achterklêenzeune van keunienk Edward III en voader van de keuniengen Edward IV en Richard III.

Je studeerde an de Academie van Gent. Je wierd geselecteerd vo de prys Jeune Peinture Belge (1972) en de Europaprys vo Schilderkunst (1973).

Ip 16 september 1652 (toenda Baert apeupri twêe joar oud wos) gink Duunkerke, da toen bezet wos deur Vrankryk, were oovr in Spoansche and'n. Mo by de Slag by Duunkerke ip 14 juni 1658 herooverde 't Fransche leegr van Henri Turenne de stad were ip de Spanjoard'n. Ip diezelfd'n oavend overandigde de Fransche keunink Louis XIV de stad aan de Ingelsche die ip die moment boundgenootn woarn van Vrankryk. Als Brits burger diende Baert em ip zyn twoalf joar an ip e smokkelschip ounder kapiting Jerome Valbué.

Algemêen in tajga en toendra oovre hêel de weirld, zyn vôgnde zoogbêestn ook ier te vienn : bruune beir (Ursus arctos), grysde wolf (Canis lupus) en (euroaziesche) lynx (Lynx lynx). Dr zyn veele vôorbeeldn van Siebeeriesche sôortn lik karieboe (Rangifer tarandus) en soablemartre (Martes zibellina), zowêl lik van Europeesche sôortn lik oaze (Lepus europaeus), bunzienk (Mustela putorius), en Europeesche nerts (Mustela lutreola). E tyd lank uutgeroejd in die ekostreeke, wierd den europeesche beevre (Castor fiber) weere ingevoerd in 1949 en y dej 't zo goed datn nu algemêene vôornkommt. Den eeland (Alces alces) is ook an 't weerekommn deur beschermiengsmoatreegls. Mo de karieboe doarnteegn, bluuft achtruutgoan deur de konkuurensje van de gekwikte sôortgenôotn. De mêeste veugls zyn nie eign an den Oeral, mo ze kunn ook gevoenn wordn in d' andre Europeesche of de Siebeeriesche boreoale busschn. Z' omvattn woatresprêewe (Cinclus cinclus), stêenoarnd (Aquila chrysaetos), vienke (Fringilla coelebs), morienêlpleviere (Charadrius morinellus), koroene (Lyrurus tetrix), en Oeralschn uul (Strix uralensis). Sommigte veuglsôortn oovrleevn nog mê veele moejte : steppekiekndief (Circus macrourus), slangnoarnd (Circaetus gallicus), keizroarnd (Aquila heliaca), klêene tôornvolke (Falco naumanni), zwarte ôojevoar (Ciconia nigra), en visoarnd (Pandion haliaetus) .
Een vulkoan is een openienge an d' uppervlakte van een planete woar da gesmolten gestêente (magma), gaze en brokkn gestêente (tefra) nô buutn kommn. Round zuk openiengn wordt d'er dikwils een berg gevormd. De momentn wôda materioal uut een vulkoan gesmeetn wordt noemn me een uutbarstienge of een eruptie.

Mêestol schryft 'n nie in 't West-Vlams, ol het 'n ôois ekir e cartoon etêeknd woarin dat e boerinne in nundern otto zegt teegn neur vint dat 'n sjette meugt geevn omdat er gin fyn stof nemir is.

D' Almohaodn deejn grôote verandriengn ip 't groendgebied van Rabat, woaroendre 't ofbreekn en weeripbown van de Kasbah van d' Oedajas en 't inrichtn van 't Chellah lik e keunienklikke begroafplatse.

De Superprestige stoat ol sedert 1983 up 't program. In de 27 ediesjes die toet en met 't sèzoen 2009-2010 zyn g'houdn zyn der moa 10 verschillende winnoars gewist. De recordhouder is Sven Nys die ol elf kêern 't endklassement hè gewonn'n.

Bulgareye is en unitaire stoat die bestoat uut 27 oblasti (provinsjes) die allemolle de noame droagn van hunder hoofdstad. De provinsjes zyn ounderverdêeld in 264 gemêentn.

In 1694 deedn de hoavnblokkoades van de Liga van Augsburg de groanpryzn nog mêer stygn en kwamter ongersnôod in Vrankryk. Louis XIV dee dus nog mêer ankôopn van groan in Nôorweegn om de bevolkienge te voedn. Mo 't konvooi die de leevrienge na Vrankryk brocht wierd verooverd en de 96 Fransche groanscheep kwoamn in andn van d'Ollanders. Jean Baert sloagde der pertank in om me moar zes fregatn 't groankonvôoi t'erroovern in de Slag by Texel en ze na Vrankryk te bringn. Ierby wierd ôok d'Ollandsche admiral Hidde Sjoerds de Vries verwound en gevangngezet. Deur d'aksje van Baert doalde de groanprys in Vrankryk me 90% (va 30 tot 3 pound per scheepel) en wierd em nog mêer beroemd in Vrankryk. Louis XIV sloeg em ierip tot ridder en benoemde em tot commandant vande zêemacht van Duunkerke.

Up 't ende van de negentiende en 't begin van de twientigste êeuwe naamn de mêeste geoloogn an dat d'eirde zyn continentn vastelaagn, en da gebergtevormienge deur verticale bewegiengn van d'eirdkorste kost g'expliqueerd wordn.

‘t Is dudelik te zien woa da de Sint-Christoffelkerke stound, want d’huuzn lienks van ‘t Geernaartstratje stoan mêer voruut of de café-restaurangs reks van ‘t stratje, me Le Panier d'Or, 't derde puntdak, ‘t ambachtshuus van de ticheldekkers en La Civiere d'Or, ’t derde latste huus en ’t ênigste zounder puntdak, ’t ambachtshuus van de visschers en visverkopers.

De Kasbah van d' Oedajas is e Kasbah (versterkt kastêel) in Rabat, Marokko an de moendienge van de Boe-Regreg (riviere) rechte teegnoovre Salé. Y wierd ipgericht in de tyd van 't bestier van d' Almohoadn. Ot d' Almohoadn Rabat addn ingenoomn en ze de Kasbah van d' Almoraviedn vernield addn in de stad, begostn ze êm weere ip te bown in 't joar 1150. Ze zettn dr nog e paleis by en e moskee en noamdn êm "al-Mahdiyya", nor under vôorvoadre al-Mahdi Ibn Tumart. Achtre de dôod van Yaqub al-Mansur (1199) wierd de kasbah verloatn.
Achter zyn dôod bleef Jan Baert nen populairn volkseld van de Fransche marine. Surtout zyn repuutoasje van 386 bôotn t'en veroverend en nen hêeln ôop and're t'en loatn zienkn of in brande te loatn steekn gaf inspiroasje tot vele anekdotes over em.

De Superprestige is een reekse wedstrydn in 't veldryen, die ieder sèzoen g'organisèrd wordn deur de Belgisch' organisoasje Verenigde Veldritorganisatoren. De wedstryen wordn in België en Olland gereen. In ieder wedstryd zyn der puntn te verdienn en an 't ende van 't sèzoen wint de coureur met de mêeste puntn de Superprestige.

Under eerste bekende iptreen is van 't joar 793 a ze 't klooster van Sint-Cuthbert ip 't eiland Lindisfarne in Northumbria ipgekuust en. Ze sloegn de munkn dood en dein under goudewerk mee. Ook de munkn die ze niet dood gedoan an dein ze mee voe te verkoopn als slave. In de joarn derachter pluumdn ze nog vele andere kloosters: ounder mêer in 794 Jarrow ip de revier de Tyne, in 795 't klooster ip 't eiland Iona vo de Schotse Westkust, klooster an de Ierse westkust. In 799 pluumdn ze 't klooster van Sint-Philibert in Noirmoutier an de Loire. Round 840 woarn z'al in Rouen, Nantes, Chartres, Amiens, Tours, Orléans en Parys.

E dêel van de gemêente ligt an de kust, moa de stad zelve ligt 11 km van de Middellandsche Zêe en 20 km van de stad Alicante. E klêene riviere, de Vinalopó, stroomt deur de stad.

't Paleis van d'hertoogn van Bourgondië (Frans: Palais des ducs et des états de Bourgogne) in Dijon, Vrankryk, wos 't hertooglik paleis van de Bourgondische hertoogn. 't Hèit gezet gewist deur Filips den Goein en Karel den Stoutn.

Frans Debrabandere volgde zyn humaniora an 't Sint-Amandscollege van Kortryk (laureoat 1952). Zyn belangstellienge vo woordn, 't ountstoan en d' evolutie, begost in de lessn "toalstudie" in d' hoogste klassn van den humaniora. D' interesse is ton verder gegroeid binst de colleges Middelnederlands, vergelykende sproakkunst van de Indogermoansche toaln, Gotisch, historische sproakkunst van 't Nederlands, Oudhoogduuts en Middelhoogduuts an den universiteit. Je volgde Germoansche filologie an de KU Leuven: licentioat (1956), doctoroat (1965).
Wannêer Louis XIV in 1672 en oorloge start teegn de Verenigde Provincies en ezo de Ollandsche Oorloge begunt, es Baert twêede luutenant in Vlissingn en stapt ie tegoare me Charles Keyser oovr na de Franschn. In 1673 est'n twêedn in rang ouder koaper Willem Dorne an bôord van l'Alexandre die ounder Fransche voogdy en de garanti van koapersbrievn raids uutvoert ip vyandige bôotn. 't Joar derachter krygt Baert zelve 't commando oovr 't schip Le Roi David. Ip 3 februari 1675 trouwt Baert me Nicole Goutier of Gontier (1659-1682) en gift oar als trouwcadeau e buutgemakt fregat. In april 1676 scheept Baert in ip La Royale. In september van da joar, verkloarde Vrankryk den oorloge aan de bound van Hanzesteed'n. In Amburg wierd zyn schip La Royale geplunderd mo de koaper kan toch nog in Duunkerke groakn. In de latste joarn van d' Ollansche Oorloge stoudn Baert nog an't bevel van verschillige bôotn woarmee n'em vele Ollandsche en ôok Ingelsche voartuugn verooverde of dee zienkn. In 1677 stound ie ip't fregat La Palme an't ôofd van e vloot van zes scheepn. In juni 1678 viel tie by Texel me vier scheepn 't Ollansche fregat Schiedam an woarby da tie zwoar geblesseerd groakte mo toch de Schiedam koeste veroovern en na Duunkerke bringn. Zyn succes bleef nie onipgemekt deur zyn chefs, de minister van de marine Jean-Baptiste Colbert en de keunink zelve. Ip 10 oest 1678 tekenden Vrankryk en de Republiek 't Verdrag van Nymeegn wordeur er en ende kwam an d'Ollansche oorloge.

In 1319 wierdn de Blanknbergenoars verplicht van hunder groan te loatn moaln in de wiendmeuln van d'hêre van Uytkerke, die doar e machtigienge vôorn ha gekreegn van groaf Robrecht van Béthune.

Zyn voader en zyn nonkel Eugène Callewaert woarn e fabrieke van accordeongs en trekzakkn begunn. Em et dat overgepakt en zyn accordeongs, de Lichtervelders, zyn weireldberoemd gekommn.

De gemêente Stekene bestoat uut twi dêelgemêentn: Stekene zelve en Kemzeke. In 1977 kwam ook de wyk Klêen-Sinoai van de vroegere gemêente Sinoai by Stekene.

Jan II van Avesnes (1299–1304), zeune van Jan I van Avesnes en Aleidis van Holland en klêenzeune van Floris IV. Je was van 1280 Jan I van Henegouwn, achter den dôod van zyn grotmoeder Margaretha van Constantinopel.

Rollo trouwde round 886 mè Poppa van Bayeux. In 912 zettegt ie heur an de kant vo te kunn trouwn mè Gisela, de dochter van Karel de Simpeln. Achter heur dôod, nie vele later, hèt 'n Poppa were gepakt.

Sinds et eeste seizoen, toet en met et zevende speelt Dorian Gregory Darryl Morris, een agent die weet da de zusjes magisch zyn en under soms eki elpt. In seizoen 1 aat em e partner, Andy Trudeau, gespeelt deur Ted King. Em was e jeugdliefde van Prue, die e bitje voordatn stierf voe de zusjes te redd'n, ountdekte wa da de zusjes under geheim is.

Nu en toen zorgt Picanol voen e weireldprimeur: in 1975 bevôorbeeld moakn ze d'êeste weefmachiene zoender schietspoele: 't goarn is en bitje natemakt en met e luchtstroom wegeschootn.
By 't ECSS kunn sport- en andere weetnschappers individueel lid wordn. De vôordêeln van 't lidmoatschap zyn: verminderd inschryviengsgeld ip congressn, een groatis abonnement ip 't European Journal of Sport Science (EJSS), de ECSS nieuwsbrief en email nieuwsbrievn. De leedn en een (universitair) diplom uut de verschillige domeinn van de sportweetnschappn.

De geschiedenisse van Picanol es straf nauwe verweevn met d'istorie van de Familie Steverlynck die ol in Vichte en Argentinië styf actief wa in den textiel.

Omda brouns styf zwoar es, kostn ze der gin ol te grote of lange voorwerpn van moakn. Bylln woarn d’eeste voorwerpn dan van brouns gemakt woarn. Der bestoan veel soortn van brounzn bylln, ’t es ol te ziene up wukke plekke en in wukke periode dan ze gemakt zyn.

Lotharius zat er mee in dan de Vloamiengn de kant van de keizer zoun kiezn, vo van de Fransche voogdye of te zyn, en doarom was Lotharius akkoord vor ofstand te doen van zyn gezag over Vloandern. Ip die maniere kwam Arnulf II zelfstandig en blêeft ’n toch an de kant van Frankryk stoan. Azo kost Lotharius hem helegans concentreern ip zyn oorloge teegn Otto II, die in 978 begost was.

In 925 kost Hendrik Lotharingen were ounder Oost-Francië briengn, achter dat ie hertog Giselbert van Lotharingen versleegn haad. Giselbert kwam Hendrik zyn vazal en je trouwde in 928 met Hendrik zyn dochter, Gerberga van Saksn.

Bonaire is geleegn in 't Caraïbisch dêel van Nederland, zuudelyk dêel van de Caraïbische Zêe, vo de kust van Venezuela, en behôort toet de "ABC-eilandn" van de "Klêene Antilln".

Den 14stn meie 2000 het 'n e Beeldentuin g'opend neffest zyn atelier De oude Melkerie in Ichtegem. Open atelier van 1 juli toet 31 augustus.

Elche (Spoans: [ˈeltʃe]) of Elx (Valencioans: [ˈɛʎtʃ]) is e stad in de Spoansche provinsje Alicante in de regio Valencia. 't Is d' hoofdstad van de comarca Baix Vinalopó.

Veelvroatn leevn surtout by nachte, de keure voun êen te zien, is nie ol te grôot. Toune zoekn ze achter teetn (in Amerika zoekn ze surtout oas, in Europa en Azië zyn 't idder echte joagers), surtout vlêes, ol eetn z'oek wel plantn en beiers. Z'hen de reputoasje van indeliks toai en stout te zyn en sommigte versloagn van weetnschappers en joagers bevestigen dadde. Olhoewel dan ze zelve nie ol te grôot en zwoar zyn, zyn der getugenissn over 't kokkeduunn van kariboes, edelhertn en elandn. Ze goan oek nie zêre plekke moakn voun beirn en wolvn en durvn te vichtn voun 't teetn dan die bêestn epakt hen.

't Brandt gemakklik, doarom is 't gebruukt vo viern en barbekjoes t' oentsteekn, en 't is bruukboar vo vier t' oendroedn, oewêl dat mor e moatige warmte vôortbriengt. De twêe meest ekonomiesch belangryke sôortn vor oetproduuksje zyn de witte esse in ôostlik Nôord-Amerika, en de geweune esse in Europa. De groene esse (Fraxinus pennsylvanica) wordt veele geplant lik stroatboom in de Verênigde Stoatn. De binne-schusse van de blowe esse (Fraxinus quadrangulata) is gebruukt gewist lik bronne vor e blowe kleurstoffe.
De stiengel van de plante is over 't algemêen hol tusschn de knoopn. De bloarn zyn lank, smal en parallelnervig. De bladbasis, 't oenderste dêel van 't blad, vormt e kokervormige bladschede roend de stiengel.

Floris III (1157-1190), zyn zeune, trouwde in 1162 met Aleida van Schotland. Je was 'n anhanger van keizer Frederik Barbarossa. Je probeerdeg hem zounder succes vry te moakn van d'heerschappye van Vloandern over Zêeland. In 1167 sloot 'n 't Verdrag van Brugge. Da verdrag blêef 'n êeuwe lank de boasis vo de verhoudienge tusschn Holland en Vloandern. Je vocht in 1180 teegn de West-Friezn en je dêe mee an de derde kruustocht (1189-1192)

De paltskapelle da Karel in zyn hoofdstee Aken liet bouwn, wos 't lichtend voorbeeld vo veel bouwwerkn in de rèiste van zyn ryk, dus ook in uze streekn. Zo stound den dom van Aken model vo de Sint-Donaaskerke van Brugge. De paltskapelle zevve wos g'inspireerd up de Byzantynsche architecteure, en up de koepelkerke van de San Vitale in Ravenna in 't byzounder.

In 't noôrd'n grenst Sint-Agatha-Berchem an Ganshoren, in 't oôst'n an Koekelberg en Sint-Jans-Molenbeek, en in 't west'n an Zellik en Dilbeek.

Jan Bart, ôok gekend als Jan Baert of Jean Bart in't Fransche (Duunkerke, 21 oktober 1650 - odoar, 27 april 1702), wos e Vlamsche Duunkerksche koapr die tmeerndêel van zyn leevn in Fransche dienst i gevoarn. J'i ôok een tydje gediend ounder d'Ollandsche admiroal Michiel De Ruyter, mo oalde zyn grôotste succesn byst de Neegnjoarige Oorloge. Jan Baert wos beroemd deur zyn couroage en maneuvers, ip't ende van zyn leevn at 'n 386 bôotn veroverd en vele and're loatn zinkn of in brande loatn vliegn.

D' esse is 'n ard-oet en 't is ard, dichte (670 kg/m³ vo Fraxinus americana, en oogre by 710 kg/m³ vo Fraxinus excelsior), toaj en styf sterk mo plôojboar, veele gebruukt vo 't moakn van boogn, andvoatn, honkbalknuppls, hurley-stokkn en andre diengn die ooge sterkte en vêerkracht vroagn.

De Romeinsche veldhêre, Julius Caesar, die 57 joar vo Christus uus land veroverde, ha moeite vo de beweuners van de streke t' overwinn'n, want de Menapiërs en de Morinen dookn hunder weg in de dichtbegroeide busschn.

De Huttn: e gehuchtje da apeupri op êne kilometer ten ôostn van 't centrum ligt ip de route na Duunkerke. Vroeger wos et e klêen vissersdorptje.

In 1430 krêegt ie ‘t hertogdom Broabant, Limburg en Lothier, en in 1433 stound zyn nichte Jacoba van Beiern de groafschappn Holland, Henegouwn en Zêeland an hem of. Zyn voader en heur moeder woarn broere en zuster. Filips was ook markgroaf van Noamn van 1429 en hertog van Luxemburg van 1441.

Pelders - de kleine petatjes woavan dat 't te onnôzel es vo ze te schelln: êest koken en ton moe iederêen moa zyne plan trekken vo de schelle der of te krygn

(nl) Geirnaert, Noël 1983 : De Adornes en de Jeruzalemkapel. Internationale contacten in het laatmiddeleeuwse Brugge, in : Adornes en Jeruzalem, Brugge.

Klêen land van 3,5 meljoen menschn, mo wel twi keirs 'n weireldbeker ewonn. In 2010 me 3-2 verlôorn teegn Holland in d'hoolve finalles en met eevn vele in de klêne finalle, dus e vierde plekke, boovn verwachtienge.